**ADATKEZELÉSI TÁJÉKOZTATÓ**

**Kinda Tünde Kriston-módszert oktató tréner adatkezelésére vonatkozóan**

Az alábbi Tréneri Adatkezelési Tájékoztató célja, hogy Kinda Tünde (a továbbiakban: Tréner); ismertesse Önnel a Kriston-módszerhez kapcsolódó, [www.intimtorna.hu](http://www.intimtorna.hu) weboldalon általa meghirdetett foglalkozások (a továbbiakban: Tanfolyamok) tartásával és hírlevél küldéssel kapcsolatban kifejtett adatkezelési műveleteit az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (Általános Adatvédelmi Rendelet – General Data Protection Regulation (GDPR)) előírásainak és a hatályos jogszabályokban foglaltaknak megfelelve.

A Tanfolyamok tartásához és a hírlevelek küldéséhez tapadó adatkezelések tekintetében Kinda Tünde adatkezelőnek minősül (továbbiakban: Adatkezelő). Adatkezelő elérhetősége: tundekinda@yahoo.com

Adatkezelő adatkezelési folyamatai során betartja a hatályos jogszabályok előírásait és adatkezelési gyakorlata kialakításakor maradéktalanul tiszteletben tartja a magánszemélyek alapvető jogainak és magánszférájának védelmét, kiemelt figyelemmel az Általános Adatvédelmi Rendelet előírásaira.

1. **Tanfolyam tartása**

Adatkezelő a www.intimtorna.hu weboldalon (weboldal) meghirdetett, a Kriston-módszerhez kapcsolódó foglalkozásokat tart (a továbbiakban: Tanfolyamok) a jelentkező érdeklődők számára és ezen tevékenysége során a következő adatkezelési műveleteket folytatja:

|  |  |  |  |
| --- | --- | --- | --- |
| adatkezelés típusa, célja | kezelt adatok köre | adatkezelés tartama | adatkezelés jogalapja |
| kapcsolat felvétel  | név, e-mail cím, telefonszám, Ön által megosztott információk | megkeresést követő félév végén | GDPR 6.§ (1) f) adatkezelő jogos érdeke |
| tanfolyam tartása, kapcsolattartás | név, születési idő, lakcím, telefonszám, e-mail cím, Ön által feltárt személyes adat, személyes adat különleges kategóriája vagy egyéb információ | a szerződés teljesítését (tanfolyam befejezése) követő 5. év végéig | GDPR 6. (1) a) és 9. (2) a) pontok szerintaz Ön hozzájárulása ésGDPR 6. (1) b) a felek között létrejött szerződés teljesítése |
| szolgáltatás díjának megfizetése | számlázáshoz szükséges adatok: név, cím, összeg, dátum | fizetés évét követő 8. év vége | GDPR 6. (1) c) jogi kötelezettség:számviteli törvény 169 § (2) |

1. **Jelentkezés tanfolyamra az intimtorna.hu weboldalon (webshopban vásárlás)**

Adatkezelő a tanfolyam lebonyolítása (a weboldalon működő webshopban történő vásárlás teljesítése) érdekében használja fel az Ön adatait. (adatkezelés célja) A vásárláskor Ön szerződést köt a Adatkezelővel a Tréneri ÁSZF elfogadásával, amelyben Adatkezelő vállalja, hogy a vásárlás teljesítése (Tanfolyam megtartása) érdekében eljár és a vásárlás során megadott adatokat kizárólag a vásárlás lebonyolítása érdekében használja fel.

A vásárlás zökkenőmentes lebonyolítása érdekében Adatkezelő az alábbi adatait kezeli:

1. Ön megrendeléskor megadott személyes adatai (név, e-mail cím, telefonszám),
2. a vásárlás során a vásárolni kívánt termékre (Tanfolyamra) vonatkozó azonosító adatok,
3. megrendelés dátuma,
4. a számlázással kapcsolatban megadott adatok,
5. a fizetés módjával kapcsolatban megadott adatok,
6. szavatossági igények teljesítése, reklamáció kezelés.

A fenti adatokat a szolgáltatás nyújtásának részleteit tartalmazó szerződés (Tréneri Általános Szerződési Feltételek – Tréneri ÁSZF) megkötése és az abban foglaltak teljesítése érdekében kezeli Adatkezelő a Rendelet 6. § 1) b) pontja alapján. A szerződés megkötése a Tréneri ÁSZF-nek a vásárlás folyamatban Ön által tett elfogadásával történik. Ha adatait nem adja meg, vagy nem megfelelően adja meg, a vásárlás folyamatát, vagy a vásárlás teljesítését nem tudjuk az Ön számára biztosítani.

1. **Hírlevél feliratkozás és hírlevelek küldése**

Önnek többféle Tréneri hírlevélre való feliratkozásra van lehetősége a weboldalon: Adatkezelő Kriston-módszerhez kapcsolódó tevékenységéről szóló hírlevelére, illetve Adatkezelő nem Kriston-módszerhez kapcsolódó tevékenységéről szóló hírlevelére. Ön Tanfolyamra való jelentkezéskor, valamint a Tréner és az Ön profilján keresztül bármikor fel-, illetve leiratkozhat az adott hírlevélről.

A hírlevelek küldése és az ahhoz kapcsolódó adatkezelés a fel- és leiratkozás után teljes egészében Adatkezelő felelőssége.

Adatkezelő hírlevelére való feliratkozással Ön tudomásul veszi, hogy a weboldalt üzemeltető szolgáltató a hírlevél küldéséhez szükséges adatokat (név, email cím, feliratkozás dátuma) továbbítja Adatkezelő számára.

Adatait kizárólag abból a célból használjuk fel, hogy hírlevelünket eljuttassuk az Ön részére. Adatkezelő más adatkezelő részére a kezelt adatokat nem adja át.

A hírlevélküldés kizárólag az Ön hozzájárulását követően lehetséges, az adatkezelés az Ön által önkéntesen megadott hozzájáruláson alapul (az adatkezelés jogalapja: GDPR 6 § (1) a)). Hozzájárulásának visszavonása vagy a hírlevélben rendelkezésre álló lemondás funkció használata esetén adatait Adatkezelő haladéktalanul törli (adatkezelés tartama).

1. **Adatbiztonságra vonatkozó rendelkezések**

Számunkra fontos az Ön személyes és üzleti adatainak biztonsága. Ennek érdekében az Adatkezelő által folytatott adatkezelések során adatokat csak titkosított csatornán keresztül kér be Öntől, minden adatforgalom és kommunikáció titkosított csatornán keresztül történik. Csak olyan adat bekérése történik, ami ahhoz kell, hogy az adatkezelési célokat Adatkezelő megvalósíthassa.

Adatkezelő a kezelt adatokat szerződéses adatfeldolgozó partnere a Vitál-Tréning Egészségmegőrző Korlátolt Felelősségű Társaság (székhelye: 1061 Budapest, Király utca 14., I./5., cégjegyzékszáma: 01 09 889471, adószáma: 14113253-2-42) által működtetett weboldal útján gyűjti be, tárolja. Adatfeldolgozó a kezelt adatokat kizárólag Adatkezelő számára továbbítja.

**5. Az Önt megillető jogok**

Tájékoztatjuk, hogy jogszabály alapján az tundekinda@yahoo.com email-címen érvényesítheti az Önt megillető jogokat, amely alapján - a jogszabályban megjelölt keretek között:

1. hozzáférést kérhet az Önről kezelt személyes adatokhoz, illetve másolatukhoz; (15. cikk)
2. tájékoztatást kérhet az adatkezelés főbb jellemzőit (célja, kezelt adatok köre, bevont adatfeldolgozók, adatkezelés tartam) illetően; (15. cikk)
3. bármikor visszavonhatja hozzájárulását; (7. cikk (3))
4. kérheti az Önre vonatkozó pontatlan személyes adatok indokolatlan késedelem nélkül helyesbítését vagy a hiányos személyes adatok kiegészítését; (16. cikk)
5. kérheti az Önre vonatkozó személyes adatok indokolatlan késedelem nélküli törlését (17. cikk), ha
	1. a személyes adatokra már nincs szükség a 1. és 2. pontokban megjelölt célokból (szakmai anyagok rendelkezésre bocsátása, hírlevelek küldése);
	2. Ön visszavonja a hozzájárulását, és a további adatkezelésnek nincs más jogalapja;
	3. Ön tiltakozik a hírlevelek küldése ellen;
	4. adatai kezelése jogellenesen történt;

Nem lehet az adatokat törölni, ha jogi igény előterjesztéséhez, érvényesítéséhez, illetve védelméhez szükséges.

1. kérheti az adatok használatának korlátozását (18. cikk), valamint
2. kérheti azt, hogy az Önre vonatkozó, Ön által megadott adatokat széles körben használt, géppel olvasható formátumban megkapja vagy másik adatkezelő számára közvetlenül továbbítsuk (20. cikk);
3. tiltakozhat hírlevelek küldése ellen – a tiltakozást követően e célból adatai nem kezelhetők (21. cikk (2)-(3));
4. tartózkodási helye, munkahelye vagy a vélelmezett jogsértés helye szerinti felügyeleti hatóságnál eljárást kezdeményezhet (77. cikk).

Jogsérelem esetén lehetősége van továbbá az adatkezelővel vagy az adatfeldolgozóval szemben peres eljárást indítani az adatkezelő vagy az adatfeldolgozó tevékenységi helye szerinti tagállam bírósága, valamint az Ön tartózkodási helye szerint illetékes törvényszék előtt.

**Az Ön megkeresésére tájékoztatás kérése esetén - azonosítást követően - legfeljebb 30 napon belül, a megadott elérhetőségen válaszolunk.**